钦定古今图书集成/明伦汇编/氏族典/第549卷 > 《廖用贤尚友录》 > 叶法喜
## 钦定古今图书集成/明伦汇编/氏族典/第549卷 > 《廖用贤尚友录》 > 叶法喜

按《尚友录》：法喜，处州人。明皇赠诗云：清溪道士人不
识，上天下天鹤一只。洞门深锁碧窗寒，滴露研朱点
《周易》。今处州有点易亭，授银青光禄大夫，封越国公。
开元中，八月十五夜，与明皇同游月宫，闻月中奏乐，
上问曲名，曰《紫云曲》也。上密记其音调，归为《霓裳羽
衣曲》。《明皇杂录》作叶静能，有“进火龙丹二粒以止寒”
之说静能，唐高宗时道士，入直翰林，为国子祭酒。《开
元记》作“叶法静，有见金阙玉扉之说”，三说不同。